

Ikšķilē, 27.02.2025.

**UZAICINĀJUMS CENU PIEDĀVĀJUMA IESNIEGŠANAI**

* 1. Iepirkums (cenu aptauja) tiek veikts Ministru kabineta 05.11.2024. noteikumu Nr.700 “Eiropas Savienības Kohēzijas politikas programmas 2021.-2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” otrās projektu iesniegumu kārtas īstenošanas noteikumi” ietvaros.

# Pasūtītājs un pasūtītāja kontaktinformācija

Pasūtītājs:

Sabiedrība ar ierobežotu atbildību “Ikšķiles māja”

Reģistrācijas numurs 40103416198

Juridiskā adrese: Peldu iela 22, Ikšķile, Ogres novads, LV-5052

Pasūtītāja kontaktpersona:

Ilze Kozule

Tālrunis 26698673, e-pasta adrese: ilze.kozule@ikskilesmaja.lv.

* 1. Iepirkuma dokumentācija pieejama pasūtītāja mājas lapā [www.ikskilesmaja.lv](http://www.ikskilesmaja.lv) sadaļā “Iepirkumi”.
	2. Saziņa starp pasūtītāju un ieinteresētajiem piegādātājiem iepirkuma procedūras ietvaros notiek latviešu valodā elektroniski, nosūtot informācijas pieprasījumu uz pasūtītāja kontaktpersonas e-pasta adresi. Ja ieinteresētais piegādātājs laikus ir pieprasījis papildu informāciju par iepirkuma procedūru, pasūtītājs to sniedz divu darba dienu laikā, bet ne vēlāk kā trīs darba dienas pirms piedāvājuma iesniegšanas termiņa beigām. Atbilde uz piegādātāju pieprasījumiem tiek nosūtītas attiecīgajam ieinteresētajam piegādātājam un publicētas pasūtītāja mājas lapā.

# Informācija par iepirkuma priekšmetu

* 1. Iepirkuma nosaukums – “Tehniskās dokumentācijas izstrāde un saules paneļu sistēmas uzstādīšana Ikšķiles notekūdeņu attīrīšanas iekārtu teritorijā*”***.**
	2. Iepirkuma identifikācijas numurs – SIA Ikšķiles māja 2025/8-TI.
	3. Iepirkuma galvenais CPV kods: 45000000-7 (celtniecības darbi). Papildkodi: 45231400-9 (elektrolīniju būvdarbi), 09331000-8 (saules bateriju paneļi), 71320000-7 (inženiertīklu projektēšanas pakalpojumi).
	4. Iepirkuma līguma izpildes vieta – “Ikšķiles attīrīšanas ietaises”, Tīnūžu pagasts, Ogres novads, kadastra numurs 7494 008 0079.
	5. Iepirkuma priekšmeta tehniskās prasības noteiktas iepirkuma tehniskajā dokumentācijā “Tehniskā specifikācija” (cenu aptaujas 1.pielikums).
	6. Līguma izpildes termiņš: ne vairāk kā 6 mēneši.
	7. Apmaksas nosacījumi noteikti iepirkuma līguma projektā (iepirkuma nolikuma 5.pielikums).
1. Piedāvājuma iesniegšana
	1. Piedāvājumu var iesniegt elektroniski, nosūtīt pa pastu vai iesniegt personīgi līdz 2025. gada 14.martam plkst.16:00.
	2. Piedāvājuma iesniegšana:

6.2.1. personīgi: Peldu iela 22, Ikšķile, Ogres novads, atstājot piedāvājumu 207.kabinetā darba dienās: pirmdienās, otrdienās, trešdienās un ceturtdienās no plkst. 8:00 līdz plkst. 16:30, pārtraukums no plkst. 13:00 līdz plkst. 13:30, piektdienās no plkst. 8:00 līdz plkst. 13:00;

6.2.2. pa pastu - Peldu iela 22, Ikšķile, Ogres novads, LV-5052;

* + 1. elektroniski - piedāvājumu parakstītu ar drošu elektronisko parakstu jāiesniedz, nosūtot uz e-pastu: birojs@ikskilesmaja.lv.
	1. Piedāvājumi, kuri tiks iesniegti pēc 2025. gada 14.marta plkst. 16:00, netiks atvērti un neatvērtā veidātiks atdotivai nosūtīti pretendentiem atpakaļ.
	2. Pretendenti pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

### Piedāvājumam jābūt spēkā ne mazāk kā 90 (deviņdesmit) kalendārās dienas no piedāvājuma iesniegšanas termiņa beigām. Ja objektīvu iemeslu dēļ pasūtītājs nevar noslēgt iepirkuma līgumu piedāvājuma derīguma termiņā, pasūtītājs var rakstiski lūgt pretendentu pagarināt sava piedāvājuma derīguma termiņu.

* 1. Ja nepieciešams, ieinteresētais piegādātājs, iepriekš vienojoties ar pasūtītāja kontaktpersonu, līguma izpildes vietu var apsekot dabā.
1. Iesniedzamie dokumenti:
	1. Pieteikums dalībai cenu aptaujā.
	2. Apliecinājums par neatkarīgi izstrādātu piedāvājumu.
	3. Tehniskais piedāvājums.
	4. Finanšu piedāvājums un tāme. Visām cenām jābūt norādītām eiro (EUR) ar 2 (diviem) cipariem aiz komata bez pievienotās vērtības nodokļa.
	5. Būvdarbu kalendārais grafiks. Kalendārā grafikā jānorāda darbu izpildes termiņi kalendārajās nedēļās.
	6. Ja pretendents plāno līguma izpildei piesaistīt apakšuzņēmējus, tas savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000,00 EUR.
	7. Ja piedāvājums tiks iesniegts personīgi vai tiks atsūtīts pa pastu, piedāvājuma dokumentu lapām jābūt caurauklotām.
2. Vispārējās prasības pretendentiem:
	1. Pretendenti piedalās cenu aptaujā uz vienādu noteikumu un vienlīdzības pamata.
	2. Pretendentam ir pieredze vismaz 1 objektā tehniskās dokumentācijas izstrādē un saules paneļu sistēmas ar jaudu vismaz 100 kW uzstādīšanā. Ja informācija par pieredzi nav publiski pieejama, pretendentam ir pienākums pieredzi apliecinošu dokumentāciju iesniegt kopā ar piedāvājumu.
	3. Pretendentam piedāvājumu iesniegšanas termiņa pēdējā dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*.
	4. Pretendentam nav pasludināts maksātnespējas process, tas neatrodas likvidācijas stadijā un tā saimnieciskā darbība nav apturēta.
	5. Piedāvājuma iesniegšanas dienā pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3. Iesniegtie piedāvājumi tiks vērtēti pēc šādiem kritērijiem:
	1. Atbilst visām pasūtītāja izvirzītajām prasībām;
	2. No atbilstošajiem piedāvājumiem tiks izvēlēts tas, kurš piedāvās zemāko cenu (EUR) bez PVN.
	3. Ja izvēlētais cenu aptaujas pretendents atsakās slēgt līgumu ar pasūtītāju, pasūtītājs var izvēlēties nākamo piedāvājumu, kas atbilst visām prasībām un ir ar nākamo zemāko cenu.

8. Uzaicinājumam ir šādi pielikumi:

1.pielikums. Tehniskā specifikācija/tehniskais piedāvājums.

3.pielikums. Pieteikums dalībai cenu aptaujā.

5.pielikums. Apliecinājums par neatkarīgi izstrādātu piedāvājumu.

4.pielikums. Finanšu piedāvājuma veidne.

5.pielikums. Līguma projekts.

Uzņēmuma energoaudita pārskats.

A/s “Sadales tīkls” izsniegtās Tehniskās prasības.

Izkopējums no topogrāfijas plāna (Topogrāfijas plānu nodrošinās pasūtītājs).

.

Iepirkumu komisijas priekšsēdētāja

Ilze Kozule

2.pielikums

**PIETEIKUMS DALĪBAI IEPIRKUMA PROCEDŪRĀ**

|  |  |
| --- | --- |
| Informācija par Pretendentu |  |
| Pretendenta nosaukums/vārds, uzvārds |  |
| Reģistrācijas numurs/personas kods  |  |
| Būvkomersanta reģistrācijas numurs: |  |
| Adrese: |  |
| Tālrunis: |  | Fakss: |  |
| E-pasta adrese: |  |
| Interneta vietne: |  |
| Būvdarbu vadītāja vārds, uzvārds, sertifikāta numurs |  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
| Informācija par Pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Apliecinājumi:

* 1. Apliecinām, ka piedāvājuma iesniegšanas dienā pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	2. Apliecinām, ka, ja mums tiks piešķirtas līguma slēgšanas tiesības, apņemamies trīs darba dienu laikā pēc līguma parakstīšanas iesniegt pasūtītājam savu kā būvuzņēmēja civiltiesiskās atbildības apdrošināšanas polisi. Apdrošināšanas polise būs spēkā visu būvdarbu veikšanas laiku.
	3. Iepirkuma līguma izpildē TIKS / NETIKS (*atzīmēt vajadzīvo*)piesaistīti apakšuzņēmēji.
	4. Apliecinām, ka visas piedāvājumā sniegtās ziņas ir patiesas.

|  |  |
| --- | --- |
| Pretendenta pārstāvis |  |
|  | (amats, vārds, uzvārds, paraksts |

3.pielikums

**APLIECINĀJUMS PAR NEATKARĪGI IZSTRĀDĀTU PIEDĀVĀJUMU**

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *pretendenta/kandidāta nosaukums, reģ. Nr.*

(turpmāk – Pretendents) attiecībā uz iepirkumu “*Tehniskās dokumentācijas izstrāde un saules paneļu sistēmas uzstādīšana Ikšķiles notekūdeņu attīrīšanas iekārtu teritorijā* ” apliecina, ka:

1. Pretendents ir iepazinies un piekrīt šī apliecinājuma saturam.

2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (*pēc vajadzības, atzīmējiet vienu no turpmāk minētajiem*):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, bet ne mazāk kā 700 eiro, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

|  |  |
| --- | --- |
| Pretendenta pārstāvis |  |
|  | (amats, vārds, uzvārds) |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 4.pielikums**FINANŠU PIEDĀVĀJUMS**\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums*) piedāvā veikt tehniskās dokumentācijas izstrādi un saules paneļu sistēmas uzstādīšanu par šādu līgumcenu:

|  |  |
| --- | --- |
| Darbi | Cena EUR bez PVN |
| Tehniskās dokumentācijas izstrāde un saules paneļu sistēmas uzstādīšana |  |

* ***Pretendentam jāiesniedz detalizēts būvniecības izmaksu aprēķins (tāme) par visu darbu apjomu, ņemot vērā Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasības.***
* ***Tāmē jāparedz 5% rezerve neparedzētiem darbiem.***
* **Jāiesniedz būvdarbu kalendārais laika grafiks.**
 |  |  |  |

5.pielikums

*Līguma projekts*

**LĪGUMS Nr. \_\_\_\_\_\_**

Ikšķilē 2025.gada \_\_\_\_\_\_\_\_\_\_\_\_\_\_

**Sabiedrība ar ierobežotu atbildību “Ikšķiles māja”**, reģistrācijas Nr.40103416198, turpmāk tekstā “**Pasūtītājs**”, kuru, pamatojoties uz statūtiem, pārstāv valdes priekšsēdētājs Aigars Briedis, no vienas puses,

un

\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_, turpmāk tekstā “**Uzņēmējs**”, kuru, pamatojoties uz \_\_\_\_\_\_\_\_\_\_\_\_\_\_\_, pārstāv \_\_\_\_\_\_\_\_\_\_\_\_\_, no otras puses, abi kopā saukti “Puses”,

*pamatojoties uz cenu aptaujas “Tehniskās dokumentācijas izstrāde un saules paneļu sistēmas uzstādīšana Ikšķiles notekūdeņu attīrīšanas iekārtu teritorijā” (iepirkuma identifikācijas numurs SIA Ikšķiles māja 2025/8-TI) rezultātiem,*

izrādot brīvu gribu, bez maldības, viltus un spaidiem, noslēdz šādu līgumu, turpmāk tekstā “Līgums”:

**1. Līguma priekšmets**

1.1. Pasūtītājs uzdod, un Uzņēmējs ar savu darbaspēku, darba rīkiem, ierīcēm un materiāliem apņemas izstrādāt tehnisko dokumentāciju saules paneļu sistēmas uzstādīšanai un uzstādīt saules paneļu sistēmu (turpmāk - Darbi) Ikšķiles notekūdeņu attīrīšanas iekārtu teritorijā pēc adreses “Ikšķiles notekūdeņu attīrīšanas ietaises”, Tīnūžu pagasts, Ogres novads (turpmāk – Objekts, atbilstoši Tāmei (Līguma 1.pielikums), Līguma un cenu aptaujas prasībām, Uzņēmēja piedāvājumam iepirkumā, Latvijas Republikas būvnormatīvu un citu Latvijas Republikā spēkā esošo normatīvo aktu prasībām.

* 1. Darbi tiek veikti Ministru kabineta 05.11.2024. noteikumu Nr.700 “Eiropas Savienības Kohēzijas politikas programmas 2021.-2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” otrās projektu iesniegumu kārtas īstenošanas noteikumi” ietvaros.

1.2. Uzņēmējs apņemas Darbus veikt līdz \_\_\_\_\_\_\_\_\_\_\_\_\_\_, tai skaitā līdz \_\_\_\_\_\_\_\_\_\_\_izstrādāt un iesniegt Pasūtītājam tehnisko dokumentāciju, kas nepieciešama saules paneļu sistēmas uzstādīšanai.

* 1. Pasūtītājs apņemas samaksāt Uzņēmējam par 1.1.punktā norādītajiem kvalitatīvi izpildītajiem Darbiem un materiāliem šajā Līgumā noteiktajā kārtībā un apmērā.
1. **Līguma summa un samaksas kārtība**
	1. Līguma summa ir \_\_\_\_\_\_ EUR (\_\_\_\_\_\_\_\_\_ *euro*, \_\_\_\_\_\_\_\_\_\_ centi), pievienotās vērtības nodoklis (turpmāk tekstā “PVN”) \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_ *euro*, \_\_\_\_\_ centi), Līguma summa kopā ar PVN \_\_\_\_\_\_\_\_\_\_ EUR (\_\_\_\_\_\_\_\_\_ *euro*, \_\_\_\_\_\_\_\_ centi).
	2. Līguma summa atbilst Tāmei (Līguma 1.pielikums) un tajā ietilpst visas ar Darbiem un Līgumā noteikto prasību izpildi saistītās izmaksas.
	3. Līguma summa sevī ietver Darbu procesā izmantojamos būvniecības izstrādājumus, darbu, piegādes un transporta, elektroenerģijas, būvgružu aizvākšanas, šķirošanas un būvlaukuma uzturēšanas izmaksas un nodevu maksājumus valsts un pašvaldības budžetos un citus maksājumus un darbus, ja tādi jāizdara Uzņēmējam, lai pienācīgi un pilnībā izpildītu Darbus.
	4. Tāmē noteiktās vienību cenas, virsizdevumu un peļņas procentu likmes netiek mainītas.
	5. .Līguma summa var tikt koriģēta atbilstoši Darbiem piemērojamo nodokļu izmaiņām.
	6. Darbu apjomi var tikt samazināti/ palielināti, ja Darbu gaitā atklājas, ka Tāmē norādītajā apjomā tos veikt nav nepieciešams, vai arī atklājas darbi, kurus iepriekš paredzēt nebija iespējams un bez kuru veikšanas nav iespējams turpināt Līgumā paredzētos Darbus, izņemot Līguma 2.7.-2.9.puntā noteiktos gadījumus.
	7. Līgumcena nevar tikt palielināta par Darbiem, kas jāveic saskaņā ar Tehnisko dokumentāciju, kur Uzņēmējs ar nodomu vai aiz neuzmanības ir kļūdījies būvizstrādājumu, iekārtu daudzumos, to cenu un apjomu aprēķinā, lai izpildītu Tehniskajā dokumentācijā paredzēto Darbu, vai tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu.
	8. Par Līgumcenas izmaiņu pamatojumu nevar tikt uzskatītas jebkādas atsauces uz nepilnīgi veiktiem aprēķiniem Finanšu piedāvājumā, kļūdainām materiālu apjomu aplēsēm, grafiskajos materiālos un Finanšu piedāvājumā (Tāmē), neievērtētiem elementiem, kuri ir norādīti tekstuāli vai grafiski Līguma 1. pielikuma dokumentos, būvniecības detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem, kā arī, pamatojoties uz jebkuriem citiem apstākļiem, ar kuriem profesionāli jārēķinās Uzņēmējam, iestājoties Līguma izpildē ar Līguma noteikumiem.
	9. Līguma izpildes laikā netiek pieļauta Līgumcenas maiņa, pamatojoties uz izmaksu pieaugumu. Vienīgi Uzņēmējs uzņemas visu risku, kurš saistīts ar iespējamo materiālu, darbaspēka un citu resursu cenu sadārdzinājumu Darbu veikšana laikā un tas nekādā veidā nevar ietekmēt Līgumcenu.
	10. Ja Uzņēmējs uzskata par nepieciešamu, Pasūtītājs samaksā Uzņēmējam avansu ne vairāk kā 30% (trīsdesmit procenti) apmērā no Līguma summas saskaņā ar Uzņēmēja izrakstītu rēķinu, apmaksu veicot 5 (piecu) darba dienu laikā no rēķina saņemšanas dienas.
	11. Darbu pieņemšanas pārskata periods, par kuru var tikt veikta apmaksa, ir 1 (viens) kalendārais mēnesis.
	12. Par faktiski izpildītiem, Pasūtītāja pieņemtiem Darbiem, Pasūtītājs veic samaksu šādā kārtībā:
		1. Pasūtītājs samaksā Uzņēmējam par faktiski izpildīto Darbu apjomu, kas fiksēts abpusēji parakstītā Darbu nodošanas – pieņemšanas aktā, atskaitot avansa maksājumā saņemto, 40 (četrdesmit) dienu laikā no rēķina saņemšanas. Samaksātā summa nevar pārsniegt 90% no Līguma summas;
		2. galīgo norēķinu par Darbiem Pasūtītājs veic 40 (četrdesmit) dienu laikā pēc Darbu nodošanas – pieņemšanas akta parakstīšanas un Uzņēmēja rēķina saņemšanas.
	13. Nekvalitatīvi vai neatbilstoši veikti Darbi netiek pieņemti un apmaksāti līdz defektu novēršanai.
	14. Uzņēmējs rēķinus sagatavo elektroniskā formātā (turpmāk – e-rēķins), atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.
	15. Uzņēmējs e-rēķinu iesniedz, izmantojot Pasūtītāja oficiālo elektronisko adresi (e-adresi) vai e-pastu: birojs@ikskilesmaja.lv .
	16. Par samaksas dienu tiek uzskatīta diena, kad Pasūtītājs veicis pārskaitījumu uz Uzņēmējanorādīto norēķinu kontu.
	17. Gadījumā, ja Uzņēmējs neveic Darbus, tas 10 (desmit) darba dienu laikā atmaksā Pasūtītājam saņemto avansu.
2. **Uzņēmēja tiesības un pienākumi**
3. Uzņēmējs apņemas:
	* + 1. trīs darba dienu laikā pēc Līguma parakstīšanas Pasūtītājam iesniegt Līguma 7.8.punkta noteikumiem atbilstošu būvuzņēmēja un būvspeciālistu civiltiesiskās atbildības obligātās apdrošināšanas polisi;
		1. uzturēt spēkā visas Līguma izpildei nepieciešamās garantijas, atļaujas, licences un sertifikātus visā Līguma darbības laikā.
		2. 5 (piecu) darba dienu laikā pēc Līguma noslēgšanas uzsākt Darbus un izpildīt tos labā kvalitātē**;**
	1. Uzņēmējs Darbu izpildes laikā nodrošina Objektos esošo materiālu un iekārtu apsardzi uz sava rēķina, uzņemoties visu risku un atbildību (arī nejaušības risku) par lietas/lietu pazušanu, bojāšanu un/vai bojāeju.
	2. Uzņēmējs atbild par zaudējumiem vai citām sekām, ko tas ar savu darbību vai bezdarbību radījis Pasūtītājam vai trešajām personām, veicot Darbus Objektā, un apņemas šis sekas nekavējoties novērst vai kompensēt.
	3. Uzņēmējs apņemas Līguma samaksas summas ietvaros, bez papildus summu prasījumiem no Pasūtītāja, Darbu izpildes gaitā regulāri izvest no Objektiem būvgružus. Pēc Darbu pabeigšanas (līdz Darbu nodošanas - pieņemšanas akta parakstīšanai) Uzņēmējs apņemas izvest no Objektu teritorijas Darbu izpildes gaitā radušos būvgružus, kā arī aizvest no Objektiem Uzņēmējam piederošo inventāru un darba rīkus un sakopt Objektu teritoriju.
	4. Uzņēmējam Līgumā noteikto Darbu izpildei ir tiesības piesaistīt apakšuzņēmējus, ja tie ir minēti piegādātāju atlases procedūras ietvaros iesniegtajā Uzņēmēja piedāvājumā, vai iepriekš rakstveidā saskaņoti ar Pasūtītāju. Uzņēmējs Līguma izpildes gaitā un Līgumā noteiktā garantijas laikā pilnā mērā materiāli atbild par savu piesaistīto apakšuzņēmēju veiktajiem darbiem, kā arī par viņu pieļautām kļūdām, trūkumiem, nepilnībām Būvdarbos. Uzņēmējs ir atbildīgs pret Pasūtītāju un trešajām personām par visiem zaudējumiem, kuri radušies Uzņēmēja piesaistīto apakšuzņēmēju saistību izpildes un/vai neizpildes ietvaros.
	5. Uzņēmējs apņemas nodrošināt sertificēta un kvalificēta būvdarbu vadītāja atrašanos Objektā visā Darbu veikšanas laikā.

3.9. Uzņēmējs apņemas trīs dienu laikā pēc Pasūtītāja pretenzijas par atklātajiem defektiem saņemšanas nosūtīt savu pārstāvi akta sastādīšanai. Aktā norāda defektu raksturojumu, to rašanās cēloņus un novēršanas termiņus.

3.10. Par Pasūtītāja celto pretenziju atzīšanu/neatzīšanu Uzņēmējs apņemas paziņot piecu dienu laikā no pretenzijas saņemšanas brīža.

3.11. Uzņēmējs nekavējoties ziņo Pasūtītājam par visiem apstākļiem, kas varētu traucēt Darbu savlaicīgu izpildi.

3.12. Uzņēmējam pienākums jebkurā laikā pēc Pasūtītāja pieprasījuma sniegt atskaiti par izpildāmo Darbu gaitu saskaņā ar šī Līguma noteikumiem.

3.13. Uzņēmējs apņemas savā darbībā ievērot ugunsdrošības, elektrodrošības, darba drošības, apkārtējās vides aizsardzības instrukcijas un citas tam saistošas normas.

3.15. Uzņēmējam ir tiesības uz papildus Darbu izdevumu atlīdzināšanu tikai gadījumā, ja par to iepriekš panākta Pušu rakstiska vienošanās.

* 1. Ja Darbu izpildei nepieciešams elektroenerģijas pieslēgums un Pasūtītājs to ir nodrošinājis, Uzņēmējam pienākums norēķināties par patērēto elektroenerģiju.
1. **Pasūtītāja tiesības un pienākumi**
	1. Pēc Uzņēmēja pieprasījuma Pasūtītājs nodrošina Darbu veikšanai nepieciešamās elektroapgādes pieslēgumu.
	2. Pasūtītājam ir tiesības 5 (piecas) darba dienas iepriekš brīdinot Uzņēmēju, pārtraukt Būvdarbu veikšanu Objektā (-os) uz laiku, kādu Pasūtītājs uzskata par nepieciešamu, par ko zaudējumu segšana nav paredzēta. Šādā gadījumā attiecīgi tiek pagarināts Darbu izpildes termiņš par attiecīgo dienu skaitu. Ja Darbi Objektā (-os) tiek pārtraukti ilgāk kā par 10 (desmit) darba dienām vienā reizē vai 30 (trīsdesmit) darba dienām Līguma darbības laikā kopumā, Pasūtītājam ir pienākums samaksāt Uzņēmējam par faktiski paveiktajiem Darbiem un par apmaksātajiem materiāliem. Šajā Līguma punktā noteiktā samaksa Pasūtītājam jāveic saskaņā ar Līguma noteikumiem par Darbu pieņemšanu un apmaksu.
	3. Pasūtītājam ir tiesības pieprasīt Uzņēmēja būvdarbu vadītāja nomaiņu, ja Uzņēmēja izpildītie Darbi neatbilst Līguma noteikumiem. Uzņēmējam ir pienākums 5 (piecu) darba dienu laikā nozīmēt citu būvdarbu vadītāju un par to paziņot Pasūtītājam.
	4. Piecu darba dienu laikā no iesniegšanas brīža iepazīties ar Darbu nodošanas - pieņemšanas aktu un pieņemt izpildītos Darbus, parakstot aktu bez iebildumiem, vai arī celt pretenzijas. Pasūtītājs var celt pretenzijas un neparakstīt aktu, ja ir pamats uzskatīt, ka Darbi nav veikti kvalitatīvi vai nav veikti pilnā apmērā, vai arī aktā minētie fakti neatbilst faktiskajam stāvoklim.
2. **Būvdarbu pieņemšanas kārtība**
	1. Uzņēmējs var iesniegt Pasūtītājam Darbu ikmēneša izpildes aktu par iepriekšējā kalendārajā mēnesī faktiski izpildītajiem Darbiem. Jebkuru ikmēneša izpildes aktu, kurš tiek noformēts un parakstīts atbilstoši šim Līgumam, Puses vienojas uzskatīt par tādu dokumentu, kas lai gan fiksē attiecīgās Darbu daļas faktisko izpildi, tomēr nav Pušu apliecinājums par pilnvērtīgu Līguma izpildi attiecībā uz šīm Darbu daļām, kā arī nesadala Līgumā noteikto Darbu kopumu atdalāmās daļās. Neskatoties uz to, ka Puses ir parakstījušas šos aktus, Pasūtītājam saglabājas tiesības celt iebildumus un prasījumus par jebkuru Būvdarbu kvantitāti un kvalitāti līdz galīgā Būvdarbu nodošanas - pieņemšanas akta parakstīšanai.
	2. Pasūtītāja pienākums ir saskaņā ar Līguma noteikumiem iesniegto ikmēneša izpildes aktu izskatīt 5 (piecu) darba dienu laikā pēc tās saņemšanas. Pasūtītājs ir tiesīgs minētajā termiņā iesniegt Uzņēmējam rakstisku atteikumu parakstīt iesniegto ikmēneša Darbu izpildes aktu.
	3. Gadījumā, ja Pasūtītājs Līgumā noteiktajā termiņā iesniedz Uzņēmējam rakstisku atteikumu parakstīt ikmēneša izpildes aktu, tad Pasūtītājs 3 (trīs) darba dienu laikā sagatavo un Puses paraksta aktu, kurā norāda defektus un/vai trūkumus Darbos un to novēršanas termiņus, turpmāk tekstā – “Defektu akts”. Strīdi par defektiem un/vai trūkumiem tiek risināti Līgumā noteiktajā kārtībā.
	4. Uzņēmējam ir pienākums novērst visus Defektu aktā konstatētos defektus un/vai trūkumus Uzņēmēja veiktajos darbos Defektu aktā norādītajā termiņā, kas nepieciešams šāda apjoma un rakstura trūkumu, defektu un/vai trūkumu novēršanai. Uzņēmēja veikto Darbu pieņemšana pēc defektu un/vai trūkumu novēršanas notiek atkārtoti iesniedzot ikmēneša Darbu izpildes aktu.
	5. Gadījumā, ja Pasūtītājs Līgumā noteiktajā termiņā neparaksta ikmēneša izpildes aktu vai neiesniedz rakstisku atteikumu, tiek uzskatīts, ka Pasūtītājs ir akceptējis iesniegto ikmēneša Darbu izpildes aktu, un tas būs par pamatu, lai Uzņēmējs varētu iesniegt Pasūtītājam rēķinu par ikmēneša izpildes aktā norādīto darbu apmaksu, savukārt Pasūtītājam ir pienākums šādu rēķinu apmaksāt Līgumā noteiktā termiņā.
	6. Pēc Darbu pilnīgas izpildes Uzņēmējs informē Pasūtītāju par galīgo Darbu izpildes nodošanu – pieņemšanu. Uzņēmējs kopā ar Darbu nodošanas - -pieņemšanas aktu iesniedz Pasūtītājam darbu izpildes aktus, segto darbu aktus, mērījumu un pārbaužu protokolus, lietošanas instrukciju latviešu valodā.
	7. Ja galīgās Darbu izpildes pieņemšanas laikā netiek konstatēta Darbu neatbilstība Līgumam, Puses paraksta galīgo Darbu nodošanas – pieņemšanas aktu.
	8. Pēc Darbu pabeigšanas Uzņēmējs apņemas uz savu risku un par saviem līdzekļiem novērst jebkurus un visus bojājumus, neprecizitātes un citas nepilnības, kuras var parādīties Uzņēmēja veiktajos Darbos, vai kuras radušās Uzņēmēja vainas dēļ vai pielietoto materiālu dēļ.
	9. Gadījumā, ja rodas strīds starp Pusēm par Darbu atbilstību šim Līgumam, to apjomiem un/vai konstatētajiem defektiem, trūkumiem un/vai nepilnībām Pasūtītājs un Uzņēmējs vienojas par neatkarīgu ekspertu, kurš būs tiesīgs pieņemt abām Pusēm saistošu atzinumu minētos jautājumos. Šādas ekspertīzes izmaksas apmaksā tā Puse, kuras viedoklis par strīda jautājumu ir pretējs eksperta lēmumam par šo jautājumu.
3. **Apakšuzņēmēji un personāls**
	1. Uzņēmējs Līguma izpildē pieaicina iepirkuma piedāvājumā norādītos apakšuzņēmējus un personālu. Uzņēmējs lūdz Pasūtītājam saskaņojumu gadījumā, ja objektīvi pamatotu apstākļu dēļ ir nepieciešama jaunu apakšuzņēmēju piesaiste, iepriekš iepirkuma piedāvājumā norādīto vai Pasūtītāja saskaņoto apakšuzņēmēju vai personāla nomaiņa.
	2. Apakšuzņēmēja(-u) un /vai personāla nomaiņa notiek pēc šādas kārtības:

6.2.1. Uzņēmējs sagatavo un iesniedz Pasūtītājam iesniegumu, ar kuru lūdz Pasūtītājam atļauju nomainīt apakšuzņēmēju(-us) un/vai personālu, kas ir iesaistīts(-i) Līguma izpildē.

6.2.2. Pasūtītājs, izvērtējot no Uzņēmējs saņemto lūgumu nomainīt Līguma izpildē iesaistīto apakšuzņēmēju un/vai personālu, pārbauda vai Uzņēmējs piedāvātais apakšuzņēmējs atbilst iepirkuma nolikuma noteiktajām prasībām.

* 1. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta iepirkuma Līguma izpildē iesaistītā apakšuzņēmēja(-u) nomaiņu ne vēlāk kā 3 (trīs) darbdienu laikā pēc tam, kad saņēmis visu informāciju un dokumentus, kas nepieciešami šāda lēmuma pieņemšanai.
1. **Garantijas un apdrošināšana**
	1. Veikto montāžas darbu garantija ir \_\_\_\_\_\_\_\_ (\_\_\_\_\_\_\_\_ mēneši). Materiālu un iekārtu garantija noteikta tehniskajā specifikācijā/tehniskajā piedāvājumā.
	2. Garantijas laiku sāk skaitīt no dienas, kad Puses Līgumā noteiktajā kārtībā ir parakstījušas galīgo Darbu nodošanas – pieņemšanas aktu. Uzņēmējs garantē, ka Darbi tiks izpildīti saskaņā ar Līguma un tā pielikumu noteikumiem Līgumā noteiktajā kārtībā un pilnībā saglabās savas tehniskās, funkcionālās īpašības un vizuālo izskatu garantijas laikā, un ka Uzņēmējs par saviem līdzekļiem nekavējoties veiks jebkuru Būvdarbos radušos defektu un/vai trūkumu novēršanu, kurus Pasūtītājs ir rakstiski paziņojis Uzņēmējam gan Būvdarbu izpildes laikā, gan garantijas laikā.
	3. Uzņēmējs apņemas ierasties Objektā (-os) un likvidēt defektus un/vai trūkumus Darbos, par kuriem Pasūtītājs ir paziņojis Uzņēmējam garantijas laikā, 10 (desmit) darba dienu laikā pēc Pasūtītāja rakstiska uzaicinājuma saņemšanas.
	4. Strīdi par defektiem un/vai trūkumiem tiek risināti Līgumā noteiktajā kārtībā. Šajā Līguma punktā minētais strīds neatbrīvo Uzņēmēju no pienākuma likvidēt defektus un/vai trūkumus Līgumā noteiktajā kārtībā.
	5. Ja par defekta izcelsmi izveidojies strīds starp Pusēm, ir pieaicināts eksperts Līgumā noteiktajā kartībā, un eksperta atzinumā tiek konstatēts, ka defekts un/vai trūkums nav radies ar Uzņēmēja darbību vai bezdarbības dēļ, Pasūtītājs sedz Uzņēmējam radītos izdevumus par defektu un/vai trūkumu novēršanu faktisko pierādāmo izdevumu apmēra saskaņā ar Uzņēmēja iesniegto rēķinu.
	6. Ja defektus un/vai trūkumu novēršanai Uzņēmējam pamatotu tehnisku vai klimatisku apstākļu dēļ nepieciešams ilgāks laiks nekā norādīts Līguma 7.3. punktā, tad Uzņēmējs Līguma 7.3. punktā noteiktajā termiņā nekavējoties uzsāk defektu un/vai trūkumu novēršanu un to pilnīgas novēršanas termiņu, kas objektīvi nepieciešams šāda apjoma un rakstura trūkumu, defektu un/vai trūkumu novēršanai, rakstveidā saskaņo ar Pasūtītāju.
	7. Gadījumā, ja Uzņēmējs nepilda vai kavējas pildīt Līguma 7.3. un/vai 7.6. punktā noteiktās saistības, Pasūtītājs ir tiesīgs par tā brīža tirgus cenām, ņemot vērā piemaksu par steidzamību un citus apstākļus, novērst defektus pats vai piesaistīt trešās personas defektu novēršanai bez iepriekšēja rakstiska brīdinājuma. Izdevumus par šajā punktā noteiktajiem darbiem apmaksā Uzņēmējs.
	8. Uzņēmējs apdrošina savu un būvspeciālistu profesionālo civiltiesisko atbildību saistībā ar būvdarbu veikšanu Objektā par kopējo apdrošinājuma summu ne mazāku par 10% (desmit procentiem) no Līguma 2.1. punktā noteiktās Līguma summas, atbilstoši Latvijas Republikā spēkā esošo ārējo normatīvo aktu prasībām.
2. **Strīdu risināšana un Pušu atbildība**
	1. Puses vienojas, ka jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks izšķirts pēc piekritības Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
	2. Gadījumā, ja Pasūtītājs nepamatoti pieļāvis Līgumā noteikto maksājuma termiņa nokavējumu, Uzņēmējs ir tiesīgs saņemt no Pasūtītāja nokavējuma procentus 0,5 % (piecas desmitdaļas procenta) apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu.
	3. Ja Uzņēmējs nokavē jebkuru Līgumā vai saskaņā ar Līgumu noteikto saistību izpildes termiņu, Uzņēmējs maksā Pasūtītājam līgumsodu 0,5 % (piecas desmitdaļas procenta) apmērā no Līguma summas, kas norādīta Līguma 2.1. punktā, par katru kavējuma dienu, sākot ar pirmo kavējuma dienu, līdz dienai (ieskaitot), kad Uzņēmējs ir izpildījis Līgumā vai saskaņā ar Līgumu noteikto saistību.
	4. Līgumsoda samaksa neatbrīvo Uzņēmēju no savu līgumsaistību izpildes pienākuma un neatsvabina Uzņēmēju no zaudējumu atlīdzības Pasūtītājam, pat ja arī tie nepārsniedz līgumsodu apmēru.
3. **Līguma grozīšana, izpildes apturēšana vai izbeigšana**
	1. Puses, savstarpēji rakstiski vienojoties, ir tiesīgas izdarīt Līguma grozījumus, ja tie nemaina Līguma vispārējo raksturu (Līguma veidu un mērķi).
	2. Pasūtītājam ir tiesības apturēt Līguma izpildi saskaņā a Līguma 4.2.punktu.
	3. Pasūtītājam ir tiesības vienpusējā kārtā atkāpties no Līguma pirms termiņa, par to 5 (piecas) darba dienas iepriekš rakstiski paziņojot Uzņēmējam, ja:
		1. Uzņēmējs uzsāk likvidāciju;
		2. ar spēkā stājušos tiesas nolēmumu tiek pasludināts Uzņēmēja maksātnespējas process;
		3. tādu iemeslu dēļ, kas nav saistīti ar Pasūtītāja saistību neizpildi, Uzņēmējs nepilda vai kavē kādu no Līgumā noteiktajiem Uzņēmēja saistību izpildes termiņiem vairāk kā 10 (desmit) darba dienas;
		4. Līgumu nav iespējams izpildīt tādēļ, ka Uzņēmējam ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas.
	4. Pasūtītājam ir tiesības bez paskaidrojumu sniegšanas un iemeslu norādīšanas Uzņēmējam vienpusējā kārtā atkāpties no Līguma 30 (trīsdesmit) darba dienas iepriekš par to rakstiski brīdinot Uzņēmēju.
	5. Uzņēmējam ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Pasūtītājam, ja:
		1. Pasūtītājs uzsāk likvidāciju;
		2. ar spēkā stājušos tiesas nolēmumu tiek pasludināts Pasūtītāja maksātnespējas process;
		3. Pasūtītājs pretēji Līguma noteikumiem kavē Līgumā paredzētos maksājumu veikšanas termiņus ilgāk kā 10 (desmit) darba dienas.
	6. Puses vienojas, ka jebkurā Līguma izbeigšanas gadījumā Pasūtītājam ir tiesības apmaksāt Būvobjektā piegādāto, bet vēl neiebūvēto materiālu un iekārtu vērtību, tādējādi tās iegūstot savā īpašumā.
4. **Nepārvaramas varas apstākļi**
	1. Puses apstiprina, ka visi tie apstākļi, kas ir ārpus Pušu kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
	2. Pusēm nekavējoties rakstveidā jānosūta paziņojums (kopā ar jebkuru paziņojumu vai informāciju, ko Puse ir saņēmusi par nepārvaramas varas apstākļiem) otrai Pusei, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.
	3. Pusei, kurai kļuvis zināms par nepārvaramās varas apstākļiem, kas var ietekmēt Līgumā šai Pusei paredzēto pienākumu izpildi, nekavējoties rakstveidā jāinformē otra Puse par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Puses saskaņo tālāko rīcību Līguma izpildē.
5. **Nobeiguma noteikumi**
	1. Visas Līguma izmaiņas stājas spēkā no brīža, kad tās parakstījušas abas Puses, vai arī Pušu rakstiski noteiktajos termiņos.
	2. Puses apņemas neizpaust trešajām personām informāciju, kas saistīta ar Līgumu un varētu skart Pasūtītāja vai Uzņēmēja intereses. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
	3. Visa sarakste starp Pusēm izdarāma uz Līgumā norādītajām e-pasta adresēm vai nododot dokumentus pret parakstu personīgi Puses Līgumā norādītajā adresē vai Līguma 12. punktā minētajām Pušu kontaktpersonām. Tiek pieņemts, ka e-pasta vēstule ir saņemta nākošajā darba dienā pēc nosūtīšanas, ja vien tas nav saņemts agrāk.
	4. Pusei ir pienākums 3 (trīs) darba dienu laikā rakstveidā informēt otru Pusi par Līgumā norādītās adreses vai Puses kontaktpersonas maiņu.
	5. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu un vienlaicīgi paziņo, ka Līgums slēgts labprātīgi, bez viltus un spaidiem, pilnībā un vispusīgi ievērojot Pušu gribu un intereses.
	6. Līgums stājas spēkā ar dienu, kad Puses ir to parakstījušas. Līgums ir spēkā līdz pilnīgai tajā noteikto saistību izpildei vai brīdim, kad tas tiek izbeigts Līgumā noteiktajā kārtībā.
	7. Līgums ir sastādīts latviešu valodā, divos identiskos eksemplāros, kuriem abiem ir vienāds juridisks spēks, – viens eksemplārs tiek nodots Pasūtītājam, bet otrs – Uzņēmējam.
	8. Līgumam ir viens pielikums – “Tāme”.
6. **Pušu atbildīgās personas**
	1. Pilnvarotais Pasūtītāja pārstāvis ir \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_, kurš ir tiesīgs darboties Pasūtītāja vārdā saistībā ar Darbu izpildi un var nodrošināt operatīvu lēmumu pieņemšanu.
	2. Pilnvarotais Uzņēmēja pārstāvis ir \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_, kurš ir tiesīgs darboties Uzņēmēja vārdā saistībā ar Darbu izpildi un var nodrošināt operatīvu lēmumu pieņemšanu.

**13. Pušu rekvizīti**

|  |  |
| --- | --- |
| **Pasūtītājs** | **Uzņēmējs** |
| **\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_** |

1. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

1) iesniedz piedāvājumu šim iepirkumam;

2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam. [↑](#footnote-ref-1)